
Strateegia koolitusseminarid LEADER tegevusgruppidele.  Koolitajate tagasivaade
2

Milline on olukord kohalike tegevusgruppide 
LEADER piirkonna strateegia koostamisel

Ülevaade seisuga september-oktoober 2007 koolitusel esitatud andmete põhjal
Koolituse jaoks koostatud tööleht sisaldas küsimusi strateegia koostamise erinevate etappide kohta. Koolitusseminaridel (27.-28.09.2007, 9.-10.10.2007, 11.-12.10.2007) osalenud tegevusgrupid täitsid ühe ülesandena töölehe kilele. Tööleht kajastas piirkonna strateegia koostamise etappe ja tegevusi. Vastuse variandid olid järgmised:
olemas, valmis   -   teostamisel   -   kavas   -   pole kavas, otsustamata.
Vastustele lisaks oli võimalik töölehele kirjutada täiendavaid selgitusi. Osad tegevusgrupid kasutasid seda võimalust ja osad mitte. Täidetud kilede alusel tutvustasid tegevusgrupid koolitusel osalejatele oma strateegia koostamise hetkeseisu. Need täidetud töölehed, kus polnud lisatud kirjalikke selgitusi, olid edasisel analüüsil vähem informatiivsed, eriti pidades silmas asjaolu, et töölehe esitlusel antud suulised kommentaarid kajastasid oluliselt rohkem informatsiooni. 
Kokkuvõttesse on koondatud andmed 18 strateegiat koostavalt tegevusgrupilt. Kahe tegevusgrupi esindajad osalesid kahel erineval koolitusel, nende täidetud töölehed on arvestatud kummalgi tegevusgrupil ühe vastusena. 
Strateegia hetkeseisu tööleht olid kujundatud koolituse sihtrühma – strateegiat koostavate tegevusgruppide – järgi. Strateegiat ellu viiva kolme tegevusgrupi jaoks on praegu aktuaalsed teised küsimused, seetõttu oli neil raskem oma tegevusi strateegia koostamise sammude ja etappide kaudu kirjeldada. Nende töölehtede tulemusi esitatud kokkuvõte ei kajasta, erandiks on küsimus strateegia eelhindamise kohta. 
	Küsimused strateegiast
	Vastuste jaotumine
	Koolitajate kommentaarid

	strateegia koostamiseks vajalikud uuringud
	Valmis  6

Teostamisel 11

Kavas  1
	Ülekaalus on „Teostamisel“, kuna protsess veel kestab ja võib täiendavaid vajadusi esile kerkida

	strateegia koostamiseks vajalikud koolitused
	Valmis  3

Teostamisel 14

Kavas  1
	Protsessi erinevaid etappe ja vastavalt ka tegevusi, sihtrühmi ja tegevusgruppi ennast on kogu protsessi vältel vaja koolitusega toetada

	strateegia koostamise kava 
	Valmis 14

Teostamisel  3

Kavandab  1
	Nende puhul, kel kava pole valmis, on tõenäoliselt tegemist kava ümbertegemisega (tegelikkusele vastavaks kujundamisega), sest toetuse taotlemise üheks osaks oli strateegia koostamise tegevuskava

	eestvedaja(d) tegevusgrupi seest valitud
	Valmis 13

Teostamisel  3

Kavas  1
Otsustamata  1
	Oleks eeldanud 100 %, et tegevusgrupi seest on eesvedajad olemas. Ilmselt ei peeta lepingulist tegevjuhti „seestpoolt” tegijaks. 

	eksperdid, nõustajad väljastpoolt valitud 
	Valmis 12

Teostamisel  2

Kavas  3

Otsustamata  1
	Kommentaaridest selgub, et osad tegevusgrupi juhtkonnad/ seestpoolt eestvedajad on olnud kahtlevad väljastpoolt ekspertide kasutamise osas. Mõneti seotud kulutustega. Ühel puhul on kindlalt väidetud, et piisav kompetents on endil olemas

	töörühmad moodustatud
	Valmis 10

Teostamisel  3

Kavas  4

Otsustamata  1
	Töörühmade moodustamine on eeldatav kogu tegevusgrupi tegevuse jooksul (ajutised, püsivad, perioodilised). Strateegia koostamise töörühmad seonduvad eelkõige valikute tegemise ja detailsemate rakenduskavade koostamisega. Selleni pole veel jõutud

	strateegia teemad valitud
	Valmis 15

Teostamisel  2

Kavas  1

	Üldiselt on tegevusgrupid valitud teemadele kindlaks jäänud (vt järgmine küsimus). Teemad on küllalt paindlikult tõlgendatavad ja valdavalt on valitud kaks teemat, mis võimalusi veelgi suurendab.

	strateegia esialgsed teemad muudetud
	Valmis  1
Teostamisel  2

Kavas  1
Ei kavatse/ Otsustamata 14
	Aeg-ajalt on esitatud arvamusi, et teemasid ei ole vaja järgida. Tahtsime tegelikku seisu teada saada. Vastustest selgus, et tegevusgrupid on valdavalt jäänud esialgselt valitud teemade juurde.

	strateegia täiendavad teemad valitud
	Valmis  2

Kavas  4

Ei kavatse 12
	Osaliselt lähtus küsimus teadmisest, et strateegiat ellu viivad partnerlused (3) on integreerinud oma uude strateegiasse ka eelmise perioodi teema, mis seondub vaesuse ja tõrjutuse vähendamisega. Ka võivad täiendavad teemad olla strateegias ja ellu viimiseks kasutada teisi vahendeid lisaks LEADER programmile. 

Tegevusgrupp võib kavandatavad tegevused mahutada ühe/ kahe etteantud strateegia teema alla, samas võib defineerida selgelt eristuva täiendava teema. Seega sõltub vastus tegevusgrupi käsitlusest. 



	strateegia alateemad/ suunad valitud
	Valmis  6

Teostamisel  4

Kavas  7

Otsustamata  1
	Analoogiliselt töörühmade kujunemisega. Strateegia protsessi tulemi konkreetsuse aste, töörühmade käivitamine, koolitusvajaduse ilmnemine käivad käsikäes

	visioon
	Valmis  7

Teostamisel  5

Kavas  5

Otsustamata  1
	Strateegiate koostamisel on tavaliselt ilmnenud osaliste kalduvus lähtuda konkreetsematest vajadustes ja visioone on lihtsam kujundada strateegia protsessi käigus vastavalt selguse astmele. Strateegia protsessi alguses kujundatud visioonid kipuvad jääma liiga üldisteks, isegi loosunglikeks

	prioriteedid
	Valmis  4

Teostamisel  7

Kavas  7
	Kajastab strateegiate koostamise üldist olukorda (vt alateemad, töörühmad)

	eesmärgid
	Valmis  7

Teostamisel  4

Kavas  7
	Vt ka visioon. Mõneti võib arvata, et seotud konkreetselt üldistuse suunas töötamisele valikute kujundamisel

	tegevuskava strateegia rakendamiseks
	Valmis  1
Teostamisel  6

Kavas 11
	Koos prioriteetide ja eesmärkide küsimustele vastustega võib arvata, et kolmandik strateegiaid koostavatest tegevusgruppidest on jõudnud piisava selguseni kujundatavast strateegiast. Kaks kolmandiku ajast on kasutatud ja kahel kolmandikul on strateegia sisus veel piisav „segadus”.

	uuringute kava 
	Valmis  4

Teostamisel  3

Kavas  8

Otsustamata  3
	Kuigi piirkonniti on arenguid kavandatud ja (seonduvalt) ka uuringuid teostatud, võiks siiski eeldada, et LEADER on piisavalt palju uudsust sisaldav programm ja eeldab üldjuhul seonduvaid uuringuid

	koolituste kava
	Valmis  6

Teostamisel  5

Kavas  5

Otsustamata  1
	Koolituste kava olemasolu on loogiline enne strateegia protsessi reaalset käivitamist. Ilmselt alahinnatakse koolitust kui edukalt kaasavat osa protsessis

	kaasamise kava
	Valmis  6

Teostamisel  3

Kavas  8

Otsustamata  1
	Strateegia elluviimisel on kindlasti ka vaja kaasamise kava, kuid strateegia protsessi hõlbustab kaasamise sihipärasus oluliselt. Ootuspärane oleks kaasamise kava koos strateegia koostamise kavaga.

	tegevusgrupi organisat​siooni arendamise kava
	Valmis  1
Teostamisel  3

Kavas 14
	Tegevusgrupi organisatsiooni ülesande suurus, keerukus ja vastutus on ilmselt kujunemas koos strateegia sisu selginemisega ja asetub paika tõenäoliselt rakendamise käigus. Samas on vaja ennetavat planeerimist. Tegevusgrupp peab kaugemale ette vaatama, milliseid ülesandeid seab strateegia vastuvõtmine ja rakendamine organisatsioonile ning nendest ülesannetest lähtuvalt organisatsiooni valmisolekut kujundama.

	strateegia rakendamise eelarve
	Valmis  1
Teostamisel  1
Kavas 15

Otsustamata  1
	Kajastab strateegiate kujundamise olukorda

	strateegia tehniline dokument
	Teostamisel  2

Kavas 15

Otsustamata  1
	Kajastab strateegiate kujundamise olukorda

	strateegia dokumendi avalik arutelu
	Teostamisel  1
Kavas 16

Otsustamata  1
	Kajastab strateegiate kujundamise olukorda

	strateegia dokumendi heakskiit üldkoosolekul
	Teostamisel  1
Kavas 16

Otsustamata  1
	Kajastab strateegiate kujundamise olukorda. (Hetkel paar tegevusgruppi tegelevad strateegia dokumendi kujundamisega, teistel sisuline kujundamine pooleli eri faasides)

	tegevuskor​dade ja töövormide kujundamine
	
	Pakuti täiendava tegevusena strateegia koostamisel, nimetatud üksikutel juhtudel juba enne strateegia elluviimise protsessi

	strateegia dokumendi eelhindamine
	
	Küsimustik seda võimalust ei pakkunud ja tegevusgrupid ei märkinud seda ka vabades lahtrites. Pärast esitlusi suulisel küsimisel selgus, et kaks tegevusgruppi (neist üks strateegia elluviija) on seda siiski kavandanud, 

	ühistöö, koostöö
	
	Pakuti täiendava tegevusena strateegia koostamisel, nimetatud mõnel juhul, ühel juhul koostöö konkreetselt Kalanduse LEADER-iga


Koostanud Indrek Kärner ja Ülar Loolaid
Strateegia koolitusseminarid LEADER tegevusgruppidele

Koolitajate tagasivaade

Strateegia koolitusseminaridel osales 18 strateegiat koostava ja 3 strateegiat rakendava tegevusgrupi esindajat (24 on neid kokku).

Mida saime teada tegevusgruppidelt strateegia koostamisest

Tegevusgruppide piirkonna strateegiad: mis on olemas, mis on tegemisel, mis on kavas? Selline oli küsimus tegevusgruppide eneseanalüüsi ülesandes. 
Andmed 18 strateegiat koostavalt tegevusgrupilt.

1. Tegevusgrupid on valdavalt jäänud esialgselt valitud teemade juurde. Valitud on kaks teemat, nagu võimalus oli. Teadaolevalt on vaid ühel tegevusgrupil üks strateegia teema. Üks tegevusgrupp on protsessi käigus teema vahetanud ja 3 tegevusgrupis on see kavas/ teoksil. 

2. 17 tegevusgruppi on juba täpsustanud (6) või on kavas täpsustada valitud teemasid alateemade määratlemisega, mis on strateegia koostamisel ootuspärane. 

3. Strateegia protsessis on ligikaudu kolmandik koostajatest jõudnud sisult detailsema kavandamise faasi. Üldised eesmärgid on seatud, visioon olemas, asutud on tegevuskavade juurde. Paar tegevusgruppi on asunud juba tegelema dokumendi vormistamisega.

4. Strateegia koostamiseks vajalikud uuringud ja koolitused on valdavalt teostamisel. Seis on loogiline, kuna uuringud ja koolitused toetavad protsessi ja vajadus nende järgi täieneb protsessi käigus.

5. Mõtlemapanev on olukord uuringute, koolituse ja kaasamise kavandamisega. Uuritakse, koolitatakse ja kaasatakse strateegia koostamise käigus selge kavata. Küll aga valmistutakse sihipäraseks kavandatud oskusteabega osalustegevuseks strateegia rakendamise käigus.   

6. Veelgi mõtlemapanevam on tegevusgruppide endi organisatsioonide arendamise kavandamise olukord. Valmis on selline kava ühel tegevusgrupil. 3 kavandavad ja 14 on kavas kavandada. 

7. Strateegia koostamisel toetutakse eestvedajatele ja eriti tegevjuhtidele. Kohalike tegevusgruppide juhatuste ja liikmeskonna osalus ei ilmne selgel kujul.

8. Saadud ülevaade näitab, et strateegia koostamise protsess on tegevusgrupiti küllalt eriilmeline. Tegevusgruppide moodustamise ajalgi oli täheldatav valitud teede rohkus (asutajaliikmete arv, liikmete arv, juhtkonna struktuur, tegevjuhi olemasolu ja funktsioonid jm). Näitab see paljusus altpoolt tuleva initsiatiivi ilmnemise suurt vabadust. Teisalt ka ühtlustava ja ennetava oskusteabe nappust.

9. Kaks kolmandikku kasutada olevast ajast on möödas ja kahel kolmandikul tegevusgruppidest seisab konkreetsem töö veel ees.

10. Strateegia koostamise allesjäänud 7 kuus on üks Jõulukuu, üks Jaanikuu ja küllalt läheb aega puht kirjatööle ja vormistamisele. Aega on jäänud tunduvalt vähem kui pool aastat.

Õppimise võimalusi koolitusseminaridel

1. Kõikidelt koolitusseminaridelt võtsid mitmed osalejad oma rühmatöö tulemi kaasa. Töö tulemusel oli nende jaoks praktiline väärtus, kujundatud materjali saab oma strateegia koostamisel kasutada. Üldjuhul olid sellise tulemiga rühmades mitu ühe tegevusgrupi esindajat, tööd tehti „simuleerimata“.

2. Koolituse sisu ja töökorraldus lähtus põhimõttest, et koolitusel osalevad tegevusgruppide meeskonnad. Tegevusgrupi jaoks oli koolitus tulemuslikum, kui ühest tegevusgrupist osales meeskond. Selline meeskond saab endale lubada ka väikesi koosseisumuutusi seminari jooksul. Siiski tuleb osalejatelt taotleda aktiivset kohalviibimist seminari algusest lõpuni. Ka tegevusgruppidel on kavas koolitusi korraldada! 

3. Oli neid, kes osalesid mitmel seminaril. Kas teadlikult tegevusgrupi liikmeid kaasates ja ise eestvedaja olles või esimene kord üksi ja siis teine kord koos meeskonnaga.

4. Hinnaline oli Põlvamaa, Valgamaa ja Võrumaa Partnerluskogude esindajate osalus ja oma kogemuste jagamine. Nemad juba rakendavad strateegiaid ja strateegia hakkab „elama“ koos vooruste ja puudustega rakenduse käigus. On, millest õppida!

5. Iga tegevusgrupp ja tema töö strateegia koostamisel on kordumatu. Ei ole üht õiget strateegia koostamise viisi. Õppida oli kõigi osalejate tegevusest ja kogemusest.

6. Osalejad väljastpoolt kohalikke tegevusgruppe väärtustasid erineval moel seminaridel saadut. Ühendav oli saadud teadmiste, konkreetsete meetodite vmt rakendatavus nende töös.

Millele võiks veel mõelda?

1. Rühmatöö sündroom – mis see veel on? Rühmas on hea ja kerge tööd teha, kui töö kord käima saadud. Kõik tahavad rääkida, vähesed kirjutada. Teha on palju, aega vähe. Selle tulemusena jääb osa mõtteid lõpuni mõtlemata, osa ka välja ütlemata. Ja kirja pannakse MÄRKSÕNU. Tundub, et kõik on selge ja konkreetne, kahe nädala pärast aga ei ole „plakatid“ kuigi informatiivsed, sest kokku lepitu ei kajastu kirjutatus. Mida teha?

2. Umbisikuline tegumood ja tingiv kõneviis ei ole strateegia tekstis soovitatavad! 
Kui usutavad on prioriteedid:
„Võiks rajada lastele mänguväljakud“, 
„Küladel oleks kooskäimise kohti ka vaja“? 

3. Seminaride käigus oli palju juttu reguleeritud pakkumiste korrast. Lühidalt – segab ja ei täida oma ülesannet – tagada õiglane, korrektne ja efektiivne rahakasutus parima tulemuse saavutamiseks. 

4. Ei ole selge, mida saab rahuliku südamega ilma (jälle) oodatud MÄÄRUSETA teha ja mida kohe kuidagi ei saa. 

5. Kas strateegia või arengukava? Kas ...  ... ...? -  mõistete selgeksrääkimine ja ühise arusaamise kujundamine vajab samuti aega. Kas iga strateegia dokumendi juurde väike oma sõnastik? Või üks üldine?

6. Sädeinimestelt oodatakse ikka ja jälle (vabatahtlikku) panust ... sest kes suudab, suudab ka rohkem ja Ta ei ütle EI. Palgatud eestvedajalt oodatakse, et ta teeks kõik töö ära ja siis võib selle ka heaks kiita! Kes vastutab? Kas see on ikka nii?

7. Strateegia dokumendi eelhindamist oli teadlikult kavandanud protsessi seminaridel osalenud tegevusgruppi. Koolituse käigus kujunes mitmel tegevusgrupil arusaam, et neil on kasulik strateegia eelhindamine läbi viia (kuigi pole kohustuslik).

8. Strateegia koostajate jaoks on uueks väljakutseks tegevuste programmiline kavandamine. Projektiviisilist lähenemist tunnevad paljud, siin on konkreetsed tegevused ja tulemused. Programmi kavandamine vajab lähtumist laiemast piirkonnast. Eesmärgid, tegevused, tulemused ja mõjud on vaja põhjalikult läbi mõelda, sest tahame ju leida oma piirkonna projektidele rahastusvõimalusi.

9. Strateegia koostamise protsessis osalejad tahavad välja pakkuda konkreetseid ideid või lahendusi ning ei ole valmis lähtuma piirkonna vajaduste, probleemide ja võimaluste analüüsist. Põhjus: harjumuspärane tegutsemine.

10. Kas strateegia rakenduskava peaks olema üldisem või põhjalik ja konkreetne?

11. Kas tegevusgrupp hakkab kasutama ainult LEADER programmi rahastust või kasutab ka teiste rahastusprogrammide võimalusi piirkonna arendamiseks?

12. Eristama peaks tegevusgrupi poolt elluviidavaid ja konkursipõhiseid projekte. Esimesel puhul on võimalik täpne tegevuskava koostada, konkursipõhiste projektide puhul saab määrata vaid programmi eesmärgid, rahalised mahud ja tingimused

13. Liiga palju meetmeid ühe strateegia raames võib olla ülejõukäiv, eriti kui puudub strateegia rakendamise kogemus.

14. Pöörake tähelepanu nii piirkondade kui sektorite esindatusele ja informeeritusele!

15. Kaasamine ikka kaasamine: kontrollküsimus, kas töögruppide töö või koolituste korraldamise puhul on mõeldud lastega emadele: transport, lastehoid jm. 

16. Mis on oluline LEADER programmi puhul, kas paberimajandus, strateegia koostamise protsess või tulemus?

Koostanud Indrek Kärner, Ülar Loolaid, Lea Sudakova

